แฮร์รี่ พอตเตอร์กับนักโทษแห่งอัซคาบัน (ภาพยนตร์)

แฮร์รี่ พอตเตอร์กับนักโทษแห่งอัซคาบัน (Harry Potter and the Prisoner of Azkaban) ภาพยนตร์ลำดับที่ 3 โดยวอร์เนอร์ บราเดอร์ส พิกเจอร์ส จากวรรณกรรมเยาวชน แฮร์รี่ พอตเตอร์ และ คริส โคลัมบัส ผู้กำกับภาคที่ 1 และ 2 กับเดวิด เฮย์แมนเป็นผู้เขียนบทภาพยนตร์ จากนิยายโดย เจ.เค. โรว์ลิ่ง นำแสดงโดย แดเนียล แรดคลิฟฟ์, รูเพิร์ท กรินท์, เอ็มม่า วัตสัน โดยในภาพยนตร์ภาคนี้ ไมเคิล แกมบอน ได้เข้ามารับบท อัลบัส ดัมเบิลดอร์ แทน ริชาร์ด แฮร์ริส ที่เสียชีวิตก่อนการเข้าฉายของแฮร์รี่ พอตเตอร์กับห้องแห่งความลับ

**เนื้อเรื่องย่อ**
แฮร์รี่ กำลังปิดเทอมอยู่บ้าน ในขณะนั้นป้ามาร์จ พี่ของลุงเวอร์นอน มาเยี่ยมบ้าน เมื่อมาถึงบ้านป้ามาร์จเริ่มด่าแฮร์รี่ แฮร์รี่พยายามทนเพราะถ้าเขาทำตัวดี ลุงจะเซ็นใบตอบรับการไป“ฮอกส์มีด”ของนักเรียนปีสามให้ แต่เมื่อป้ามาร์จเริ่มด่าแฮร์รี่และพูดถึงพ่อแม่เขาต่างๆนานา แฮร์รี่จึงทนไม่ได้เสกคาถาเป่าลมใส่คุณป้าจนลอยออกไป  แฮร์รี่ซึ่งรู้ว่ากฎของโรงเรียนคือห้ามใช้เวทมนตร์ต่อหน้ามักเกิ้ลเมื่ออายุยังไม่ถึง 17ปี แฮร์รี่จึงเก็บของและหนีออกนอกบ้านไป
เมื่อแฮร์รี่มาถึงที่ถนนแห่งหนึ่งและพบเขากับหมาดำตัวใหญ่ และพบกับรถเมล์อัศวินราตรี เขารู้เรื่องฆาตกรที่ยังลอยนวลอยู่นั่นคือซิเรียส แบล็ก ที่มีข้อหาฆ่ามักเกิ้ล 13 คน และว่ากันว่าเขาคือลูกน้องมือขวาของลอร์ดโวลเดอมอร์ เมื่อถึงที่ร้านหม้อใหญ่รั่ว เขาพบรัฐมนตรีกระทรวง เขาให้ตัดสินแฮร์รี่ไร้ความผิดและสามารถกลับไปเรียนที่ฮอกวอตส์ได้เหมือนเดิม และเขาก็พบรอนกับเฮอร์ไมโอนี่ที่ร้านหม้อใหญ่รั่ว ในคืนนั้นเองนายวิสลีย์ได้บอกเขาว่าแบล็กต้องการตามล่าและฆ่าแฮร์รี่
ในวันขึ้นรถไฟ เขาและเพื่อนๆนั่งห้องเดียวกันกับอาจารย์วิชาป้องกันตัวจากศาสตร์มืดคนใหม่ รีมัส ลูปิน โดยเขาพบกับผู้คุมวิญญาณ เขาช่วยขับไล่ผู้คุมวิญญาณให้  วันที่เขาเรียนวิชาพยากรณ์ศาสตร์ ถ้วยชาของเขาปรากฏลางมรณะกริมขึ้น ในตอนบ่ายวันนั้นพวกเขาเรียนกับแฮกริด แฮกริดนำตัวฮิปโปกริฟที่ชื่อว่า บัคบีค มาสอน และแฮร์รี่สามารถขึ้นขี่ได้ แต่มัลฟอยไปท้าทายมันและถูกข่วนแขนจนได้รับบาดเจ็บ   ในวันที่พวกรอนไปเที่ยวฮอกมีดส์ รูปของสุภาพสตรีอ้วนหายไป และพบเธอ เธอบอกว่าซีเรียสแบล็กกำลังอยู่ในปราสาทแห่งนี้  ในวันที่พวกเขาแข่งควิดดิชแฮร์รี่เห็นกริมและพบกับผู้คุมวิญญาณจู่โจมจนตกจากไม้กวาด ไม้กวาดของเขาปลิวไปตกที่ต้นวิลโลว์ จอมหวดทำให้หักและเสียหาย
เขาขอร้องให้ลูปินสอนคาถาที่ขับไล่ผู้คุมวิญญาณ  เขาเรียนกับลูปินเรื่องคาถาที่สามารถขับไล่ผู้คุมวิญญาณได้นั่นคือคาถาผู้พิทักษ์  และเขาสามารถทำได้สำเร็จ แต่ในขณะเดียวกันบัคบีคถูกตัดสินประหาร  ในวันที่ไปฮอกมีดส์ครั้งสุดท้ายเขาพบกับเฟร็ดและจอร์จที่ให้แผนที่ตัวกวนกับเขา แฮร์รี่เดินไปทางลับ และพบกับรอนและเฮอร์ไมโอนี่ แต่เขาก็ได้รู้ว่าซิเรียส แบล็กเคยเป็นเพื่อนกับพ่อแม่เขา และหักหลังพ่อกับแม่ อีกอย่างซิเรียสเป็นพ่อทูนหัวของแฮร์รี่ แฮร์รี่แค้นใจมาก จึงอยากแก้แค้น
วันที่ประหารบัคบีคเขาไปหาแฮกริดและพบกับสแคบเบอร์หนูของรอนที่หายไป หลังจากนั้นพวกเขาออกจากมาจากบ้านแฮรกริด แต่รอนถูกหมาลากเข้าไปในโพรง แฮร์รี่กับเฮอร์ไมโอนี่ตามไปและพบว่าหมาคือซิเรียส แฮร์รี่พยายามฆ่าซิเรียสแต่ลูปินขวางไว้ และเผยความจริงว่าซิเรียสนั้นบริสุทธิ์ แต่คนที่หักหลังพ่อแม่แฮร์รี่คือปีเตอร์ เพ็ตดิกรูว์ซึ่งแปลงร่างเป็นหนูของรอน พวกเขาจับปีเตอร์ได้ แต่ในขณะเดียวกันลูปินแปลงร่างเป็นมนุษย์หมาป่าและทำร้ายซิเรียสจนเขาตกลงไปเจอผู้คุมวิญญาณ แฮร์รี่ไปช่วยแต่ก็ต้านไม่ไหว แต่ก็มีคนมาช่วยแฮร์รี่เสกคาถาผู้พิทักษ์ใส่ผู้คุมวิญญาณ แต่พอแฮร์รี่ฟื้นขึ้นมา ปรากฏว่าซีเรียสถูกจับและกำลังจะถูกมอบจุมพิตจากผู้คุมวิญญาณ พวกเขาจึงใช้เครื่องย้อนเวลาย้อนไปในอดีตเพื่อช่วยบัคบีคและซิเรียส

**นักแสดง**
 แดเนียล แรดคลิฟฟ์ รับบทเป็น แฮร์รี่ พอตเตอร์- รูเพิร์ต กรินต์ รับบทเป็น รอน วีสลีย์- เอ็มมา วัตสัน รับบทเป็น เฮอร์ไมโอนี่ เกรนเจอร์- ร็อบบี้ โคลทราน รับบทเป็น รูเบอัส แฮกริด- ไมเคิล แกมบอน รับบทเป็น อัลบัส ดัมเบิลดอร์- ริชาร์ด กริฟฟิธส์ รับบทเป็น เวอร์นอน เดอร์สลีย์- แกรี โอลด์แมน รับบทเป็น ซิเรียส แบล็ก- อลัน ริคแมน รับบทเป็น เซเวอร์รัส สเนป- ฟิโอน่า ชอว์ รับบทเป็น เพ็ตทูเนีย เดอร์สลีย์- แมกกี้ สมิธ รับบทเป็น มิเนอร์ว่า มักกอนนากัล- ทิโมธี สปอลล์ รับบทเป็น ปีเตอร์ เพ็ตติกรูว์- เดวิด ธิวลิส รับบทเป็น รีมัส ลูปิน- เอ็มมา ทอมสัน รับบทเป็น ซีบิลล์ ทรีลอว์นีย์- จูลี่ วอลเตอร์ส รับบทเป็น มอลลี่ วีสลีย์

**ความสำเร็จของภาพยนตร์**
ถึงแม้ว่าภาคนี้จะได้อัลฟอนโซ กัวรอนผู้กำกับคนใหม่มากำกับให้ก็ตาม ภาพยนตร์เรื่องแฮร์รี่ พอตเตอร์กับนักโทษแห่งอัซคาบันก็ยังคงเป็นภาพยนตร์ที่ทำรายได้น้อยที่สุดในบรรดาแฮร์รี่ พอตเตอร์ฉบับภาพยนตร์ แต่ถึงกระนั้นแฮร์รี่ พอตเตอร์ภาคนี้ก็ได้รับการเสนอชื่อให้เข้าชิงรางวัลออสการ์สาขาเทคนิคพิเศษยอดเยี่ยมแต่ภายหลังก็พลาดรางวัลไป

**สื่ออื่นๆ**

**เกม**
ความสำเร็จจากภาคก่อนทำให้บริษัทElectronic Artได้ผลิตแฮร์รี่ พอตเตอร์กับนักโทษแห่งอัซคาบันในรูปแบบวิดีโอเกมต่อจากภาคที่แล้ว ซึ่งครั้งนี้ได้เพิ่มเทคนิคสมจริงให้มากว่าเดิมและยังสามารถดำเนินเหตุการณ์ต่างๆตามเนื้อเรื่องได้ คุณสมบัติของภาคนี้ก็คือสามารถต่อสู้กับผู้คุมวิญาณด้วยคาถาผู้พิทักษ์ได้อีกด้วย

**ดนตรีประกอบภาพยนตร์**
ถึงแม้ภาพยนตร์จะทำรายได้น้อยที่สุดแต่อัลบั้มดนตรีประกอบภาพยนตร์แฮร์รี่ พอตเตอร์กับนักโทษแห่งอัซคาบันกลายเป็นอัลบั้มเพลงที่ประสบความสำเร็จมากที่สุดในบรรดาอัลบั้มทุกอัลบั้มของแฮร์รี่ พอตเตอร์ และที่ประสบความสำเร็จมากที่สุดคือดนตรีประกอบภาพยนตร์ของเรื่อง แฮร์รี่ พอตเตอร์กับนักโทษแห่งอัซคาบัน ได้รับรางวัลออสการ์สาขาดนตรีประกอบภาพยนตร์ยอดเยี่ยมอีกด้วย เพลงในอัลบั้มมีดังนี้
# "Lumos! (Hedwig's Theme)" - 1:35
# "Aunt Marge's Waltz" - 2:13
# "The Knight Bus" - 2:49
# "Apparition on the Train" - 2:13 
# "Double Trouble" - 1:35
# "Buckbeak's Flight" - 2:07
# "A Window to the Past" - 3:53
# "The Whomping Willow and the Snowball Fight" - 2:20
# "Secrets of the Castle" - 4:35
# "The Portrait Gallery" - 1:58
# "Hagrid the Professor" - 2:23
# "Monster Books and Boggarts!" - 3:44
# "Quidditch, Third Year" - 2:19
# "Lupin's Transformation and Chasing Scabbers" - 2:59
# "The Patronus Light" - 1:10
# "The Werewolf Scene" - 4:24
# "Saving Buckbeak" - 6:37
# "Forward to Time Past" - 2:31
# "The Dementors Converge" - 3:10
# "Finale" - 3:24
# "Mischief Managed!" - 12:06

**อ้างอิง**

**แหล่งข้อมูลอื่น**
 Official Warner Bros. Page- Harry Potter and the Prisoner of Azkaban- Harry Potter and the Prisoner of Azkaban- title=Harry Potter and the Prisoner of Azkaban- Harry Potter and the Prisoner of Azkaban- Harry Potter and the Prisoner of Azkaban
• 03
ฮแฮร์รี่ พอตเตอร์03
ฮแฮร์รี่ พอตเตอร์03
ฮแฮร์รี่ พอตเตอร์03
ฮแฮร์รี่ พอตเตอร์03
ฮแฮร์รี่ พอตเตอร์03
ฮแฮร์รี่ พอตเตอร์03
ฮแฮร์รี่ พอตเตอร์03
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โดยเฮย์เดย์ฟิล์มส์
หมวดหมู่:ภาพยนตร์จินตนิมิตระดับสูง
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์เกี่ยวกับการเปลี่ยนรูปร่าง